**Mór Városi Önkormányzat Képviselő-testületének**

**166/2022. (V.25.) határozata**

**az egészségügyi alapellátásokhoz tartozó ügyeleti körzet kialakításáról**

1. Mór Városi Önkormányzat Képviselő-testülete a határozat mellékletét képező, az egészségügyi alapellátásokhoz tartozó ügyeleti körzet kialakításáról szóló rendelet-tervezetet elfogadja.

2. A Képviselő-testület felkéri a Jegyzőt a véleményezési eljárás lefolytatására.

Határidő: 2022.07.15.

Felelős: jegyző (Humánügyi Iroda)

 Fenyves Péter Dr. Taba Nikoletta

 polgármester jegyző

melléklet a 166/2022. (V.25.) határozathoz

**RENDELET-TERVEZET**

**Mór Városi Önkormányzat Képviselő-testületének
…/2022. (…..) önkormányzati rendelete**

**az egészségügyi alapellátásokhoz tartozó ügyeleti körzet kialakításáról**

Mór Városi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 5. § (2) bekezdésében biztosított véleményezési jogkörében eljáró háziorvos, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró Országos Kórházi Főigazgatóság és a Fejér Megyei Kormányhivatal Móri Járási Hivatala, az egészségügyben működő szakmai kamarákról szóló 2006. évi XCVII. törvény 2. § d) pontjának db) alpontjában biztosított véleményezési jogkörében eljáró Magyar Orvosi Kamara Fejér Megyei Területi Szervezete véleményének kikérésével, és a Móri Többcélú Kistérségi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (5) bekezdésében meghatározott hozzájárulásával a következőket rendeli el:

**1. §**

A háziorvosi ügyeleti alapellátására Bakonycsernye Nagyközség Önkormányzata, Balinka Község Önkormányzata, Bodajk Város Önkormányzat, Csákberény Község Önkormányzat, Csókakő Községi Önkormányzat, Fehérvárcsurgó Községi Önkormányzat, Isztimér Község Önkormányzata, Kincsesbánya Község Önkormányzata, Magyaralmás Község Önkormányzata, Mór Városi Önkormányzat, Nagyveleg Község Önkormányzat, Pusztavám Község Önkormányzat és Söréd Község Önkormányzata teljes közigazgatási területére kiterjedően területi ellátási kötelezettséggel 1 háziorvosi ügyeleti körzet működik.

**2. §**

Ez a rendelet a kihirdetését követő napon lép hatályba.